ઉત્તર પ્રદેશથી રાજ્યસભાના તમામ 10 ઉમેદવાર બિનહરીફ પસંદ થયા - TOP NEWS\nસોમવારે નામ પરત લેવાની તારીખ પૂર્ણ થતા ચૂંટણીઅધિકારીએ તે તમામ ઉમેદવારોને બિનહરીફ ચૂંટવાની જાહેરાત કરી. 

સત્તાધારી ભાજપ આઠ બેઠક પર વિજેતા થયો છે જ્યારે સમાજવાદી પાર્ટી તરફથી પાર્ટીના મહાસચિવ રામ ગોપાલ યાદવ અને બહુજન સમાજવાદી પાર્ટીના રામજી ગૌતમ રાજ્યસભા પહોંચ્યા છે.

ભાજપના આઠ વિજયી ઉમેદવારમાં કેન્દ્રીય મંત્રી હરદીપસિંહ પૂરી પણ સામેલ છે.

વિધાનસભામાં પોતાના સંખ્યાબળના આધારે ભાજપ રાજ્યસભાની નવ બેઠક જીતી શકતો હતો પરંતુ તેણે માત્ર આઠ ઉમેદવાર ઉતાર્યા હતા.

તેણે પોતાના બચેલા મત બસપાના રામજી ગૌતમને આપી દીધા જેના કારણે માયાવતીના ધારાસભ્યોની સંખ્યા અપર્યાપ્ત હોવા છતાં તેમના ઉમેદવાર રાજ્યસભામાં પહોંચવામાં સફળ રહ્યા.

આ જીત પછી ભાજપની પાસે રાજ્યસભામાં કુલ 92 બેઠકો થઈ જશે, જ્યારે કૉંગ્રેસ પાસે માત્ર 38 બેઠકો વધશે.

ગુજરાતી ફિલ્મદિગ્દર્શક આશિષ કક્કડનું નિધન 

ગુજરાતી ફિલ્મોના દિગ્દર્શક, નાટ્યકાર, લેખક અને અભિનેતા આશિષ કક્કડનું નિધન થયું છે. 

નાટ્યકર્મી કબીર ઠાકોરે બીબીસી ગુજરાતીના સંવાદદાતા તેજસ વૈદ્ય સાથે આ વાતની પુષ્ટિ કરી છે. 

ઠાકોરે જણાવ્યું કે કક્કડને ઊંઘમાં જ હાર્ટ-ઍટેક આવ્યો હતો. પોતાના પુત્રનો જન્મદિન ઉજવવા માટે આશિષ કોલકાતામાં હતા. 

અર્બન ગુજરાતી ફિલ્મોનો ટ્રેન્ડ શરૂ કરવાનું શ્રેય આશિષને જાય છે. 

તેમણે અભિનેતા ધર્મેન્દ્ર ગોહીલ અને નેહા મહેતાને લઈને બનાવેલી 'બૅટર હાફ' ગુજરાતી ફિલ્મોમાં મૉર્ડન ફિલ્મોની આબોહવા ઊભી કરનારી ફિલ્મ ગણાય છે. તેમણે 'મિશન મમ્મી' નામની ગુજરાતી ફિલ્મ પણ બનાવી હતી. 

આશિષ કક્કડ વૉઇસ આર્ટિસ્ટ પણ હતા અને તેમણે કેટલીક ગુજરાતી ફિલ્મોમાં કામ કર્યું હતું.  હિંદી ફિલ્મ 'કાઇપો છે'માં પણ તેમણે ભૂમિકા ભજવી હતી. 

મુનવ્વર રાણા વિરુદ્ધ ઉત્તર પ્રદેશમાં એફઆઈઆર દાખલ 

ફ્રાંસમાં થયેલા ઉગ્રવાદી હુમલા પર શાયર મુનવ્વર રાણાએ નિવેદન આપ્યું હતું, જે બાદ તેમના વિરુદ્ધ ઉત્તર પ્રદેશમાં એફઆઈઆર નોંધવામાં આવી છે. 

ફ્રાંસમાં પયંબર મહંમદનાં કાર્ટૂન બતાવ્યાં બાદ એક શિક્ષકની હત્યા કરી દેવાઈ હતી. જે બાદ વિવાદિત નિવેદન આપતાં મુનવ્વર રાણાએ કહ્યું હતું કે જો કોઈ વ્યક્તિ તેમના પિતા કે તેમનાં માતાનું ગંદુ કાર્ટૂન બનાવશે તો તેઓ તેમને મારી નાખશે. 

તેમણે કહ્યું હતું, "આપણા હિંદુસ્તાનમાં જો કોઈ દેવતા કે ભગવાન રામ કે દેવી સીતાનું આવું કોઈ વિવાદિત કાર્ટૂન બનાવશે તો આપણે તેને મારી નાખીશું. "

"જ્યારે હિંદુસ્તાનમાં હજારો વર્ષોથી...\n\ntl;dr:
સમાચાર એજન્સી પીટીઆઈ અનુસાર સહાયક રિટર્નિંગ અધિકારી મહંમદ મુશાહિદે ઘોષણા કરી કે ઉત્તર પ્રદેશથી રાજ્યસભાના તમામ 10 ઉમેદવાર બિનહરીફ ચૂંટાયા છે.